paragraph_text: Implicitni ateizam je definiran kao "odsutnost teističkog vjerovanja bez njegovog svjesnog odbacivanja", pa su tako svi koji nisu razmišljali o postojanju božanstava de facto ateisti. U ovu kategoriju spadaju i sve osobe koje nikad nisu došle u dodir s pojmom božanstva i osobe koje ne mogu razumjeti pojam božanstva (djeca, duševni bolesnici, neki oblici mentalne retardacije).